काभा भलिबल च्यालेन्ज कपमा सहभागी हुने नेपाली खेलाडीको बिदाइ
श्रीलंकामा हुने काभा पुरुष भलिबल च्यालेन्ज कपमा सहभागी हुने नेपाली खेलाडीलाई बिदाइ गरिएको छ । शुक्रबार काठमाडौंमा एक कार्यक्रमबीच खेलाडीहरूको बिदाइ गरिएको हो ।
काठमाडौँ — श्रीलंकामा हुने काभा पुरुष भलिबल च्यालेन्ज कपमा सहभागी हुने नेपाली खेलाडीलाई बिदाइ गरिएको छ । शुक्रबार काठमाडौंमा एक कार्यक्रमबीच खेलाडीहरूको बिदाइ गरिएको हो ।अर्को हप्तादेखि कोलम्बोमा सुरु हुने प्रतियोगितामा नेपालसहित श्रीलंका, माल्दिभ्स, बंगलादेश, अफगानिस्तान, साउदी अरब, तुर्केमिनिस्तान र उज्वेकिस्तान समावेश छन् ।श्रीलंकामा पहिलो पटक हुन लागेको भलिबलको अन्तर्राष्ट्रिय प्रतियोगिता सेन्ट्रल एसिया भलिबल एसोसियसन (काभा)को अनुरोधमा सम्भव भएको हो ।नेपालले अक्टोबर ९ मा बंगलादेशसँग खेल्दै प्रतियोगिताको सुरुवात गर्नेछ । अक्टोबर १० मा श्रीलंकासँग, अक्टोबर ११ मा अफगानिस्तानसँग, अक्टोबर १३ मा साउदी अरबसँग, अक्टोबर १३ मा उज्वेकिस्तानसँग खेल्ने तालिका रहेको छ ।